"Ельбурган ҳара ҳнеит ашьыжь. Ақыҭа ауааԥсыра амилаҭтә маҭәала рҽеилаҳәа-рҽеилаца, амилаҭтә чыс рнапы иқәыргаланы иаҳԥылеит. Уа шәаҳәарахеит, кәашарахеит, анаҩс ауп ахәмаррақәа анхацыркха. Аҿар еицлабуан ашьапылампыл, анапылампыл, амаҭәар хьанҭақәа рышьҭыхра, аҩраҿы уҳәа убас. Ахыци ахәымпали рыла ахысраҿы ҳделегациа ахаҭарнак ихы изаамырԥшит. Егьыс ҳаихьӡарақәа ртәы ҳҳәозар, ҳаспортсменцәа-аҭыԥҳацәа рҟнытә анапылампыл асразы актәи аҭыԥ ааныркылеит, ашьапыламыл асыҩцәа хәмаруан, аха урҭ афиналбжатә хәмарраҿы ирықәымҿиеит аҟнытә, аԥхьахәтә ҭыԥқәа рыда иаанхеит. Дартс захьӡу ахәмарраҿы аҷкәынцәа реицлабраҿы аҩбатәи аҭыԥ ааникылеит Адам Кациа, иара убас аӡӷабцәагьы еицлабуан ари аспорт хкала, уаҟа аиааира лгеит Емира Еныкьԥҳа. Аспорт хәмаррақәа зегьы рзы аицлабрақәа анхыркәшаха, еиҿкаан аныҳәатә концерт", - еиҭеиҳәоит Ҷыҭанаа.
Инеиҵыху аиҿцәажәара шәазыӡырҩыр шәылшоит арадио Sputnik Аԥсны аефир аҿы.
Иара убас шәаԥхьар ҟалоит:
- Ҳаразиа: Аԥсуа-абаза жәлар ахьынхозаалак, аимадареи аусеицуреи рыбжьазароуп